Januarie | Boodskap vir Vandag | Page 4
Posted on January 10, 2018 January 10, 2018 by adele lombaard
“Wie ore het, moet luister” (Markus 4:9).
Wanneer jy die Markusevangelie lees, kom jy gereeld by dié refrein: “Wie ore het, moet luister” (Mark 4:9).
Jesus praat gereeld van dié wat sien maar nie sien nie, en van dié wat hoor maar nie hoor nie.
Dit laat ons dink aan die verhaal in Johannes 9 van die man wat blind gebore is en vir wie Jesus genees het. Hoe meer hierdie man met Jesus te doen gekry het, hoe meer het hy gesien Jesus is die Christus. Hoe meer die Joodse leiers die voorheen blinde man ondervra het, hoe minder het hulle Jesus gesien vir wie Hy werklik is. Lees Verder>>
Die vingers van die hart
Posted on January 30, 2017 by adele lombaard
Toe steek Jesus sy hand uit, raak hom aan en sê: “Ek wil. Word gesond!” (Matteus 8:3).
In die brose en wankelende huwelik van Jacob en Julia – die hoofkarakters in Jonathan Safran Foer se boek Here I am – was daar ŉ klein ritueel of gebaar wat hulle altyd gehelp het om die spanning te verlig.
Dit was om te bly uitreik na die ander, om mekaar liggaamlik te bly aanraak. Lees Verder>>
Die veiligheidsnet van die liefde
Soos die Vader my liefhet, het Ek julle ook lief. Julle moet in my liefde bly (Johannes 15:9).
In haar boek Secondhand time vertel die Russiese skrywer Svetlana Alexievich – wat in 2015 die Nobelprys gewen het – ŉ buitengewone verhaal.
Dit gaan oor die liefdesverhouding tussen ŉ begaafde musikus, Olga Karimova, en ŉ oudgevangene, Gleb, wat 14 jaar in ŉ strafkamp in Siberië aangehou is.
Op die vraag hoe hy die straflampe oorleef het en, meer nog, hoe hulle verhouding dit kon deurstaan, was Gleb se antwoord: Lees Verder>>
In verbondenheid aan God
Posted on January 26, 2017 January 26, 2017 by adele lombaard
Mens, die Here het jou bekend gemaak wat goed is (Miga 6:8).
In Miga 6:1-8 – ons teks vir die week – luister ons in op ŉ ontstellende, maar hoogs bevrydende gesprek tussen God en sy volk.
Dié gesprek getuig van jare lange misverstand en vervreemding, en van ŉ worsteling om dit te oorkom. Lees Verder>>
Wat ek kies, is reeds gegee
Posted on January 25, 2017 by adele lombaard
Maar deur die genade van God is ek wat ek is (1 Korintiërs 15:10).
Karen Blixen, die bekende Deense skrywer, het ŉ wonderlike begrip van die genade van God as vrye guns gehad.
Aangrypend verwoord sy dit by monde van ŉ eksentrieke karakter, die ambisieuse generaal Löwenhielm, in haar bekende kortverhaal Babette’s Feast. Lees Verder>>
Posted on January 24, 2017 by adele lombaard
Die volk wat in donkerte geleef het, het ŉ groot lig gesien, oor dié wat in die donker land was, het ŉ lig geskyn (Jesaja 9:1).
Een van die groot dwalinge van die Christelike geloof is die siening dat ŉ mens God se guns deur goeie werke of goeie dade kan verwerf.
Ek bly verbaas oor hoeveel Christene steeds die hoop koester dat God hulle darem sekerlik eendag genadig sal wees, want, so redeneer hulle: “Ons het darem in ons leeftyd ons bes probeer.” Lees Verder>>
Die geraamte van ons woede
Posted on January 22, 2017 by adele lombaard
As julle kwaad word, moenie sondig nie, en moenie ŉ dag kwaad afsluit nie (Efesiërs 4:25).
Baie mense oor die hele spektrum van ons samelewing is vandag kwaad.
Hiervoor is daar baie redes. Lees Verder>>
ŉ Donker kamer sonder deure
Posted on January 19, 2017 by adele lombaard
Hou jou ore oop vir die wysheid, span jou in om te verstaan. Roep insig by, vra na gesonde begrip. Soek dit soos jy silwer sou soek, spoor dit op soos ŉ verborge skat (Spreuke 2:3-4).
Leonard Cohen, die bekende musikant, het by tye aan akute depressie gely.
Self beskryf hy hierdie toestand met verskillende woorde. Lees Verder>>
Die huwelik as klooster
Posted on January 18, 2017 January 18, 2017 by adele lombaard
Die huwelik moet deur almal eerbaar gehou word. Wees in die huwelikslewe getrou aan mekaar (Hebreërs 13:4).
Die bekende sanger en liedjieskrywer Leonard Cohen was bekend daarvoor dat hy ŉ hele string vroue in sy lewe gehad het.
Deur sy lewe heen het hy dit moeilik gevind om hom aan net een lewensmaat te verbind.
Tog het hy die belang en waarde van die huwelik nooit misken nie. Inteendeel, in een van sy vele onderhoude het hy hom soos volg daaroor uitlaat: Lees Verder>>
Vestig u wet in my beleërde binneste
Posted on January 17, 2017 by adele lombaard
Skep vir my ŉ rein hart, o God, vernuwe my gees en maak my standvastig (Psalm 51:12).
Ek het die afgelope vakansie tyd ingeruim om Sylvie Simmons se omvattende en hoogs interessante biografie oor die digter en sanger Leonard Cohen te lees.
Behalwe dat Cohen ŉ baie begaafde musikant en digter was, het hy sy lewe lank ook die geestelike dimensie van ons lewe ernstig geneem. Hoewel hy as Jood gebore en getoë is, het hy vir inspirasie en koers in sy lewe ook uit ander godsdienstige tradisies geput. Lees Verder>>